CELEX: C2005/271/13
Language: el
Date: 2005-10-29 00:00:00
Title: Απόφαση του Δικαστηρίου (πρώτο τμήμα), της 15ης Σεπτεμβρίου 2005, στην υπόθεση C-58/04 (αίτηση εκδόσεως προδικαστικής αποφάσεως του Bundesfinanzhof): Antje Köhler κατά Finanzamt Düsseldorf-Nord (Έκτη οδηγία ΦΠΑ — Τόπος των φορολογητέων πράξεων — Παράδοση αγαθών επί κρουαζιεροπλοίου — Μεταφορά εντός της Κοινότητας — Απαλλαγή από τον φόρο σε περίπτωση σταθμού εκτός της Κοινότητας — Έκταση της απαλλαγής)

29.10.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 271/7
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πρώτο τμήμα)
   της 15ης Σεπτεμβρίου 2005
   στην υπόθεση C-58/04 (αίτηση εκδόσεως προδικαστικής αποφάσεως του Bundesfinanzhof): Antje Köhler κατά Finanzamt Düsseldorf-Nord (1)
   
   (Έκτη οδηγία ΦΠΑ - Τόπος των φορολογητέων πράξεων - Παράδοση αγαθών επί κρουαζιεροπλοίου - Μεταφορά εντός της Κοινότητας - Απαλλαγή από τον φόρο σε περίπτωση σταθμού εκτός της Κοινότητας - Έκταση της απαλλαγής)
   (2005/C 271/13)
   Γλώσσα διαδικασίας: η γερμανική
   Στην υπόθεση C-58/04, με αντικείμενο αίτηση εκδόσεως προδικαστικής αποφάσεως δυνάμει του άρθρου 234 ΕΚ, που υπέβαλε το Bundesfinanzhof (Γερμανία) με απόφαση της 23ης Οκτωβρίου 2003, η οποία περιήλθε στο Δικαστήριο στις 11 Φεβρουαρίου 2004, στο πλαίσιο της διαδικασίας Antje Köhler κατά Finanzamt Düsseldorf-Nord, το Δικαστήριο (πρώτο τμήμα), συγκείμενο από τους P. Jann, πρόεδρο τμήματος, N. Colneric, K. Schiemann (εισηγητή), E. Juhász και E. Levits, δικαστές, γενικός εισαγγελέας: M. Poiares Maduro, γραμματέας: M. Ferreira, κύρια υπάλληλος διοικήσεως, εξέδωσε στις 15 Σεπτεμβρίου 2005 απόφαση με το ακόλουθο διατακτικό:
   Η παραμονή πλοίου σε λιμένες τρίτων χωρών, κατά την οποία οι επιβάτες μπορούν να αποβιβασθούν έστω και για σύντομο χρονικό διάστημα, συνιστά «σταθμό εκτός της Κοινότητας» κατά την έννοια του άρθρου 8, παράγραφος 1, στοιχείο γ', της έκτης οδηγίας 77/388 του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση, ως έχει κατόπιν της εκδόσεως της οδηγίας 92/111/ΕΟΚ του Συμβουλίου, της 14ης Δεκεμβρίου 1992, για την τροποποίηση της οδηγίας 77/388/ΕΟΚ και για τη λήψη μέτρων απλούστευσης στον τομέα του φόρου προστιθέμενης αξίας.
   
      (1)  ΕΕ C 106 της 30. 4. 2004.